CELEX: 31989R3550
Language: el
Date: 1989-11-27 00:00:00
Title: Κανονισμός (ΕΟΚ) αριθ. 3550/89 της Επιτροπής της 27ης Νοεμβρίου 1989 περί καταργήσεως του κανονισμού (ΕΟΚ) αριθ. 3047/89 περί παύσεως της αλιείας της σαρδελόρεγγας από πλοία με σημαία της Δανίας

Avis juridique important

|

31989R3550

Κανονισμός (ΕΟΚ) αριθ. 3550/89 της Επιτροπής της 27ης Νοεμβρίου 1989 περί καταργήσεως του κανονισμού (ΕΟΚ) αριθ. 3047/89 περί παύσεως της αλιείας της σαρδελόρεγγας από πλοία με σημαία της Δανίας  

Επίσημη Εφημερίδα αριθ. L 348 της 29/11/1989 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 3550/89 ΤΗΣ ΕΠΙΤΡΟΠΗΣ  της 27ης Νοεμβρίου 1989  περί καταργήσεως του κανονισμού (ΕΟΚ) αριθ. 3047/89 περί παύσεως της αλιείας της σαρδελλόρεγγας από πλοία με σημαία της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι με τον κανονισμό (ΕΟΚ) αριθ. 3047/89 της Επιτροπής (3) επαύθει η αλιεία της σαρδελλόρεγγας στα ύδατα των διαιρέσεων CIEM IIa (ζώνη ΕΟΚ) και IV (ζώνη ΕΟΚ) από πλοία με σημαία της Δανίας ή νηολογημένα στη Δανία από τις 12 Οκτωβρίου 1989·  ότι η Γερμανία μετέφερε στη Δανία στις 31 Οκτωβρίου 1989 400 τόνους σαρδελλόρεγγας στα ύδατα των διαιρέσεων CIEM IIa (ζώνη ΕΟΚ) και IV (ζώνη ΕΟΚ)· ότι η Γαλλία μετέφερε στην Δανία στις 31 Οκτωβρίου 1989 900 τόνους σαρδελλόρεγγας στα ύδατα των διαιρέσεων CIEM IIa (ζώνη ΕΟΚ) και IV (ζώνη ΕΟΚ)· ότι το Βέλγιο μετέφερε στην Δανία στις 8 Νοεμβρίου 1989 500 τόνους σαρδελλόρεγγας στα ύδατα των διαιρέσεων CIEM IIa (ζώνη ΕΟΚ) και IV (ζώνη ΕΟΚ)· ότι, κατά συνέπεια, πρέπει να επιτραπεί η αλιεία στα ύδατα των διαιρέσεων CIEM IIa (ζώνη ΕΟΚ) και IV (ζώνη ΕΟΚ) από πλοία με σημαία της Δανίας ή νηολογημένα στη Δανία·  ότι, ως εκ τούτου, είναι απαραίτητο να καταργηθεί ο κανονισμός (ΕΟΚ) αριθ. 3047/89 της Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3047/89 καταργείται.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Νοεμβρίου 1989.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 292 της 11. 10. 1989, σ. 8.